Modebutikken Stylepit har været på lidt af en nedtur med udskiftning i bestyrelsen, ledelse, ejerforhold og har i den grad brug for et skud vitaminer til at få rettet op på dårligdommene. Mandag kunne Berlingske Business fortælle, at selskabet nu får en kapitalindsprøtjning i form af nye investorer. Det tidligere prominente medlem af Milliardærklubben Ole Abildgaard og kosmetikdronningen Heidi Sommer har nemlig valgt at skyde 40 millioner kroner ind i virksomheden.
På billedet ses en slukøret Christian Bjerre Kusk, som er stifter af Stylepit.
Droner er ikke længere forbeholdt militæret og flyvevåbnet. To officerer i flyvevåbnet vil bruge deres erfaring til at skabe komplette droneløsninger til erhvervslivet. Stifterne ønsker at flytte fokus fra droner som krigsvåben til de mere kommercielle fordele, teknologien kan tilbyde. Eksempelvis kan dronerne bruges til at give huskøbere et bedre billede af ejendommens beliggenhed.
Christian Stadil (tv) og Zeth Edwardsen investerer i ny digital virksomhed, Woomio, der skal hjælpe brands med at skelne mellem gode og dårlige modebloggere. Virksomhedens digitale produkt skaber gennemsigtighed, så brands kun betaler bloggere, der rent faktisk skaber værdi.
»Noget af det, som Klaus og jeg faldt for, var, at der allerede er en stor spiller, Rewardstyle, på markedet, som har gjort det her til en rigtig god forretning. Dem, der for alvor tjener penge, er second movers eller third movers, som optimerer det eksisterende, når de første børnesygdomme er taget,« siger Christian Stadil og tilføjer, at Woomio ikke blot er en copy paste-udgave af Rewardstyle.
Onsdag: B&O leverede nyt kæmpe underskud. Bang & Olufsen har svært ved at tjene penge. Nye regnskabstal afslører, at årsresultatet blev negativt på 607 mio. kroner efter skat - justeret efter frasalg af en af B&Os forretningsdivisioner.
Onsdag: GN Store Nord blev ramt af en alvorlig svindelsag. Direktøren for datterselskabet Beltone har ifølge GN Store Nord begået regnskabssvindel, som belaster koncernens kvartalsregnskab med 150 mio. kr. Svindelen skulle være sket i perioden 2012-2014.
Onsdag: A.P. Møller Mærsk fastholder sin resultatprognose for 2015. Trods rekordlave priser for containerfragt og skrantende oliepriser er Mærsk i stand til at holde niveauet for selskabets indtjening.
Et opkøb på et to-cifret milliardbeløb vil passe A.P. Møller - Mærsk fint, siger topchef Nils Smedegaard Andersen. Han afleverede torsdag et halvårsregnskab, hvor især containerrederiet overraskede positivt. Selskabet er samtidig klar med et aktietilbagekøb på 6,7 mia. kr. Men pengetanken bugner fortsat i A.P. Møller - Mærsk, og Smedegard understreger, at ambitionen om at bruge mange penge på opkøb er intakt. Billedet er fra A.P.Møller-Mærsks generalforsamling i Bella Centret. Bestyrelsesmedlem Sir John Bond og Nils Smedegaard Andersen CEO Mærsk.
»Vi er nødt til at sætte selskabet over Danmark og Struer,« siger B&Os bestyrelsesformand Ole Andersen. Han betegner fredningen af danske arbejdspladser som en »luksus«, som B&O ikke længere har råd til.
Medierne i Grækenland beskæftiger sig med, at det græske parlament skal mødes til endnu et ekstraordinært møde for at debattere endnu en hjælpepakke fra EU.
Fredag: Carsten Dilling fratrådte med omgående virkning som topchef for TDC. Han erstattes af Pernille Erenbjerg, som hidtil har været næstkommanderende og koncernfinansdirektør.